Какво да направим от кожа?
д-р инж. Катя Стоянова – преподавател в СУ«Св. Климент Охридски» - ДИУУ


[от ****Списание Образование, бр.1 от 2012 г. – Януари – Февруари****](https://www.obrazovaniebg.net/shop/obrazovanie-magazine-2012/obrazovanie-1-2012/ "Списание Образование, бр.1 от 2012 г. – Януари – Февруари")




[caption id="attachment\_3619" align="alignleft" width="194"][![artikuli-ot-koja](https://www.obrazovaniebg.net/wp-content/uploads/2015/01/artikuli-ot-koja.jpg)](https://www.obrazovaniebg.net/wp-content/uploads/2015/01/artikuli-ot-koja.jpg) артикули от кожа[/caption]


Кожата има широка употреба: за изработване на ръкавици, обувки, чанти, палта, конфекция и др. Ако използваме изделия от изкуствена кожа ще направим по-малки разходи за изработване на разнообразни предмети за бита.**Кожата** е материал, който се получава след преработването на суровата животинска кожа. Това е **естествената кожа.** Тя е здрава, лесно се обработва и има красив външен вид. Естествената кожа може да бъде: *телешка, говежда, козя, овча, агнешка, свинска, змийска, крокодилска, лисича, вълча и др.* Тя е за предпочитане пред много други материали и тъкани. **Изкуствената кожа** се произвежда по изкуствен начин в различни цветове. Тя е мека, еластична, здрава, мие се, не се къса бързо и лесно се обработва. По-евтина е от естествената кожа.

 
***Основните операции*** при работа с кожа са:
----------------------------------------------


1. ***Разчертаване*** (прави се шаблон на детайлите в мащаб 1:1);
2. ***Рязане*** (материалът се реже с нож или с ножица с резерв от 2-3 см от очертанията, като предварително е поставен върху здрава подложка – може дървена дъска, трупче и др.);
3. ***Съединяване -*** (извършва се чрез шев с помощта на здрав **сарашки конец** и игла – дебела, губерка);
4. ***Пробиване*** (правят се дупки със **замба** или с **шило** и се извършва **декоративен бод** от предварително нарязани и усукани кожени лентички, наречени**”ласета”**). Ако шием с **ласета,** предварително я усукваме и намазваме краищата й с лепило. Ако работим със **сарашки конец,** го натриваме с парче сапун или восък, за да минава по-лесно през отворите, направени в кожата. След извършване на всички шевове, изделието се поставя върху здрава **подложка,** шевът се покрива с кърпа и се начуква с тъпата страна на чука. По този начин изделията се заглаждат и придобиват завършен вид);
5. ***Подлепване (***използва се при по-меки кожи, за да се увеличи тяхната здравина, или ако има дефекти и петна. За подлепване се използва кожа с по-лошо качество. Залепването се извършва с лепило).


 

 
**Какво можем да изработим от кожа?**
-------------------------------------


От кожа можем да изработим най-различни неща като: делител за книга, портфейл, папка, ключодържател, торбичка, колан и др.

[av\_icon\_box position='top' boxed='' icon='ue81f' font='entypo-fontello' title='' link='' linktarget='' linkelement='' font\_color='' custom\_title='' custom\_content='' color='' custom\_bg='' custom\_font='' custom\_border='']
**Каква кожа (естествена или изкуствена) бихте избрали, за да си ушиете дреха и защо?**
[/av\_icon\_box]

[av\_icon\_box position='top' boxed='' icon='ue81f' font='entypo-fontello' title='' link='' linktarget='' linkelement='' font\_color='' custom\_title='' custom\_content='' color='' custom\_bg='' custom\_font='' custom\_border='']

**Когато шием с ласета, защо е необходимо да намазваме краищата й с лепило?**
[/av\_icon\_box]
**Какво да направим от кожа?**


**ЗАДАЧА** **Да направим делител за книга /подлистник/.**


[caption id="attachment\_3621" align="aligncenter" width="488"][![разделител за книги от кожа](https://www.obrazovaniebg.net/wp-content/uploads/2015/01/leather-part1.jpg)](https://www.obrazovaniebg.net/wp-content/uploads/2015/01/leather-part1.jpg) да направим подлистник за книги[/caption]

 


| **ИНСТРУКЦИОННА КАРТА** |
| **Необходими материали, инструменти и пособия**[leather-part2](https://www.obrazovaniebg.net/wp-content/uploads/2015/01/leather-part2.jpg)

замба | Парче кожа, лепило, дебел здрав конецЗамба, шило, голяма игла (губерка), ножица, дъска или дървено трупче, триъгълник или линия

[leather-part3](https://www.obrazovaniebg.net/wp-content/uploads/2015/01/leather-part3.jpg)

шило |
| **1** | **Вземете парче кожа** с размери не по-малки от: широчина-**6****cm****,** дължина-**21** **cm** и дебелина не по-малка от 1 mm. | [leather-part-4-1](https://www.obrazovaniebg.net/wp-content/uploads/2015/01/leather-part-4-1.jpg) |
| **2** | **Очертайте** с молив (химикал) върху **опаковата страна** правоъгълник с размери: широчина-5 cm и дължина 20 cm и го изрежете.**Отбележете точки** (с молив или с химикал) през 1cm, както е показано на скицата.

  | **[leather-part-4-2](https://www.obrazovaniebg.net/wp-content/uploads/2015/01/leather-part-4-2.jpg)** |
| **3** | **Пробийте отвори** (със замба, шило, или с дебела игла) по отбелязаните точки.**Изрежете** кожата отдолу на лентички с ширина по ваш избор дължина 4 до 5 cm по показания начин. | [leather-part-4-3](https://www.obrazovaniebg.net/wp-content/uploads/2015/01/leather-part-4-3.jpg) |
| **4** | **Изрежете** здрав дебел конец за декорация с дължина 500 – 600 mm **или** ласе с широчина 2 mm и дължина 700-800 mm.Ако използвате **ласе първо го усукайте** и намажете връхчетата му с лепило.

**Извършете декорацията**  или с конеца или с ласето  (по ваш избор) като може да използвате различни видове.

След декорацията завършете краищата на конеца или ласето така, че да са закрепени здраво (може да се направят възли, да се използват пластини и т.н.). | **[leather-part-4-4](https://www.obrazovaniebg.net/wp-content/uploads/2015/01/leather-part-4-4.jpg)** |
| **6** | ·         **Когато изрязвате с ножицата пазете ръцете си от острието й.****·         Внимавайте при работа със замбата, шилото, иглата**
**·         Не насочвайте острието на ножицата, замбата и шилото и иглата към себе си и към околните.** |
| **7** | **Кои от основните операции използвахте при изработването на делителя за книга?** |


**Задача за работа вкъщи**

Ако сте установили, че на пазара търсенето на делител за книга е голямо можете за направите следното:
1. Сформирайте подходящ, **екип** от съученици за производство на Вашия продукт.
2. Снабдете се с необходимите материали и инструменти.
3. Споразумейте се с търговец за продажба на Вашия продукт.


Какво ще направите с парите от печелбата?

**Използвана литература**
1. Ковачев, А. и др. Методическо ръководство по трудово обучение в средния курс. С., ДИ Народна просвета, 1963
2. Марков, М. Трудово обучение, С., Народна просвета, 1963.
3. Шьонхер, Х., Й. Шьонхер. Какво да направим от хартия, кожа, дървен материал, глина.С., Техника, 1988


 